Document ID: 32012R0674
Publication Date: 2012-07-23

Title and Content:
UREDBA KOMISIJE (EU) št. 674/2012
z dne 23. julija 2012
o spremembi Uredbe (ES) št. 1418/2007 glede izvoza nekaterih odpadkov za predelavo v nekatere države, ki niso članice OECD
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1) in zlasti člena 37 Uredbe,
po posvetovanju z zadevnimi državami,
ob upoštevanju naslednjega:
(1)
Priloga IIIA k Uredbi (ES) št. 1013/2006 je bila spremenjena z Uredbo Komisije (EU) št. 664/2011 z dne 11. julija 2011 (2) o pošiljkah odpadkov za vključitev nekaterih mešanic odpadkov. Komisija je posledično v skladu s členom 37 Uredbe (ES) št. 1013/2006 vsem državam, za katere se Sklep OECD (3) ne uporablja, poslala pisno zahtevo za pisno potrditev, da se navedene mešanice odpadkov, katerih izvoz ni prepovedan v skladu s členom 36 Uredbe (ES) št. 1013/2006, lahko izvozijo iz Evropske unije za predelavo v tej državi, ter podatke o tem, kateri kontrolni postopek, če sploh, se bo v ciljni državi uporabil. Prilogo k Uredbi Komisije (ES) št. 1418/2007 z dne 29. novembra 2007 glede izvoza nekaterih odpadkov za predelavo iz Priloge III ali IIIA k Uredbi (ES) št. 1013/2006 Evropskega parlamenta in Sveta v nekatere države, za katere se Sklep OECD o nadzoru prehoda odpadkov preko meja ne uporablja, (4) bi zato bilo treba spremeniti, da se upoštevajo prejeti odgovori.
(2)
Komisija je iz več držav prav tako prejela dodatne informacije v zvezi z drugimi odpadki iz Priloge III ali IIIA k Uredbi (ES) št. 1013/2006. Prilogo k Uredbi (ES) št. 1418/2007 bi zato bilo treba ustrezno spremeniti -
SPREJELA NASLEDNJO UREDBO:
Člen 1
Priloga k Uredbi (ES) št. 1418/2007 se spremeni v skladu s Prilogo k tej uredbi.
Člen 2
Ta uredba začne veljati štirinajsti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 2012

Classification:
Level 1 Topics: 100147
100162
100155
Level 2 Topics: 100288
100242
100244
100193
Level 3 Topics: 614
1158
2188
343
All Topics: 2105
2947
3190
5336